Legal Document

Category: 55

Text:
17α. ΝΟΜΟΘΕΤ. ΔΙΑΤΑΓΜΑ υπ’ αριθ. 272 της 12/14 Ιουλ. 1941 Περί συστάσεως Κτηματικού Γραφείου Θεσσαλονίκης και άλλων διατάξεων. Άρθρ.1.-1.Η συμφώνως τη κειμένη Νομοθεσία εκμετάλλευσις, εκποίησις, διατήρησις της κατοχής και εν γένει διαχείρισις των εν τη πόλει Θεσσαλονίκης κειμένων κτημάτων του Δημοσίου, των (τε) υπαγομένων εις την αρμοδιότητα της Διευθύνσεως των Δημοσίων Κτημάτων του Υπουργείου των Οικονομικών (ως και των υπαγομένων εις την αρμοδιότητα της παρά τη Γεν. Διευθύνσει Δημοσίου Λογιστικού ειδικής υπηρεσίας διαχειρίσεως ανταλλαξίμων μουσουλμανικών κτημάτων τοιούτων) ενεργείται εφ’ εξής υπό αυτοτελούς Γραφείου, συνιστωμένου δια του παρόντος, υπό την ονομασίαν «Κτηματικόν Γραφείον Θεσσαλονίκης» και υπαγομένου εις το Υπουργείον των Οικονομικών. 2.Εις το Κτηματικόν Γραφείον τούτο ανατίθεται πάσα υπηρεσία, ήτις σχετίζεται προς τα κατά τας ισχυούσας εκάστοτε διατάξεις αντικείμενα της αρμοδιότητος της Διευθύνσεως Δημοσίων Κτημάτων (ή της ειδικής υπηρεσίας ανταλλαξίμων Μουσουλμανικών κτημάτων) του Υπουργείου των Οικονομικών, ως και Σελ. 181 44 Διοίκηση Δημοσίων Κτημάτων –Κτηματική Εταιρία Δημοσίου 26.Ε.α.17α πάσα άλλη υπηρεσία την οποία ο επί των Οικονομικών Υπουργός, ήθελεν ορίσει. Βλ. άρθρ. 5 του παρόντος. 3.Αι κείμεναι διατάξεις περί αρμοδιότητος της Διευθύνσεως Δημοσίων Κτημάτων, ως και περί αρμοδιότητος της ειδικής υπηρεσίας διαχειρίσεως ανταλλαξίμων μουσουλμανικών κτημάτων ως προς τας εκάστη τούτων υπαγομένας κτηματικάς υποθέσεις διατηρούνται εν ισχύϊ. Άρθρ.2.-1.Προϊστάμενος του κατά τα ανωτέρω Κτηματικού Γραφείου τοποθετείται δι’ αποφάσεως του Υπουργού των Οικονομικών κατά απόσπασιν είς των Επιθεωρητών Οικον. Εφοριών ή των Οικον. Εφόρων α΄ τάξεως, τα δε καθήκοντα και δικαιώματα τούτου, ως και τα της αναπληρώσεώς του εν περιπτώσει απουσίας ή κωλύματος κανονισθήσονται ωσαύτως δι’ αποφάσεως του Υπουργού των Οικονομικών. 2.Το προσωπικόν του γραφείου τούτου θέλει αποτελεσθή κατά την πρώτην λειτουργίαν του: α)Εκ του ήδη υπηρετούντος παρά τω εν Θεσ/νίκη αυτοτελεί γραφείω διαχειρίσεως ανταλλαξίμων μουσουλμανικών κτημάτων, προσωπικού, β)εκ των δύο φυλάκων δημοσίων κτημάτων αρμοδιότητος Διευθύνσεως Δημοσίων Κτημάτων του Υπουργείου των Οικονομικών, των υπηρετούντων ήδη παρά τη Οικον. Εφορία Θεσ/νίκης, ήτις διαχειρίζεται τας κτηματικάς υποθέσεις του Δημοσίου. γ)εκ τριών εφοριακών γραμματέων αποσπωμένων εκ της αυτής ως ανωτέρω Οικον. Εφορίας εκ των ήδη υπηρετούντων εις το Γραφείον Κτηματικών Υποθέσεων της Εφορίας ταύτης, προτιμωμένων των εχόντων μείζονα χρόνον υπηρεσίας εν τη επιμελεία κτηματικών υποθέσεων, δ)εκ του κατά τα άρθρ. 3 και 4 του παρόντος Ν.Δ/τος προσληφθησομένου προσωπικού. 3.Ο διορισμός, η τοποθέτησις, η μετάθεσις η άσκησις πειθαρχικής εξουσίας, η απόλυσις και πάντα εν γένει τα ζητήματα τα σχέσιν έχοντα προς την υπαλληλικήν κατάστασιν του υπό στοιχ. α΄ του προηγουμένου εδαφίου αναγραφομένου ως μετατιθεμένου δια του παρόντος εις το Κτηματικόν Γραφείον Θεσ/νίκης, προσωπικού, ανήκει εις την αρμοδιότητα της Ειδικής Υπηρεσίας διαχειρίσεως ανταλλαξίμων μουσουλμανικών κτημάτων, εις την οργανικήν δύναμιν της οποίας εξακολουθούσιν ανήκουσαι αι θέσεις αυτού του υπό στοιχ. β΄ εις την αρμοδιότητα της Δ/σεως Δημοσίων Κτημάτων, του υπό στοιχείον γ΄ εις την Δ/νσιν Προσόδων του Υπουργείου των Οικονομικών, του τεχνικού προσωπικού εις την Δ/σιν Τεχν. Υπηρεσίας του ΥπουργείΣελ. 182 ου των Οικονομικών, του δε εκ των δικηγόρων τοιούτου εις την Δ/σιν Νομικών Υπηρεσιών του αυτού ως άνω Υπουργείου. 4.Αι κείμεναι διατάξεις νόμων, αίτινες ήδη διέπουσι την εν γένει υπηρεσιακήν κατάστασιν, τας αποδοχάς, την καταβολήν ημερησίας αποζημιώσεως δι’ εκτέλεσιν υπηρεσίας εκτός έδρας, ως και τα καθήκοντα και δικαιώματα του εις το Κτηματικόν Γραφείον Θεσ/νίκης μετατιθεμένου δυνάμει του παρόντος προσωπικού, εξακολουθούσιν ισχύουσαι δια το προσωπικόν τούτο. 5.Επιτρέπεται όπως δι’ αποφάσεως του Υπουργού των Οικονομικών οι φύλακες Δημοσίων κτημάτων αρμοδιότητος της Δ/σεως Δημοσίων Κτημάτων εξομοιωθώσι κατά πάντα και τας αποδοχάς προς τους φύλακας των ανταλλαξίμων μουσουλμανικών κτημάτων. 6.Δι’ αποφάσεως του Υπουργού των Οικονομικών κανονισθήσεται ωσαύτως η οριστική σύνθεσις του προσωπικού του δια του παρόντος συνιστωμένου Κτηματικού Γραφείου, η εις τον προϊστάμενον αυτού δοθησομένη μηνιαία παγία επιχορήγησις δια γραφικήν ύλην, φωτισμόν, καθαρισμόν και θέρμανσιν κατά τους χειμερινούς μήνας, ως και πάσα λεπτομέρεια δια την λειτουργίαν του γραφείου τούτου. 7.Τα παρά ταις Γενικαίς Διοικήσεσι Μακεδονίας και Θράκης Τμήματα Κτηματικών Υποθέσεων Δημοσίου καταργούνται, οι δε ελεγκταί Κτηματικών Υποθέσεων, οι εκτελούντες καθήκοντα προϊσταμένων των Τμημάτων τούτων καταλαμβάνουσιν αυτοδικαίως τας παρά τη Κεντρική Υπηρεσία του Υπουργείου Οικονομικών κενάς ομοιοβάθμους θέσεις. Άρθρ.3.-1.Δια την διεξαγωγήν της τεχνικής υπηρεσίας του Κτηματικού Γραφείου Θεσ/νίκης επιτρέπεται η πρόσληψις τεχνικού προσωπικού επί συμβάσει, ως κάτωθι, προστιθεμένων ισαρίθμων θέσεων εις το προσωπικόν της Κεντρικής Υπηρεσίας του Υπουργείου των Οικονομικών (Γενική Δ/σις Φορολογίας Δ/σις) Τεχνικής Υπηρεσίας. α)Δύο Αρχιτεκτόνων ή Τοπογράφων μηχανικών δικαιουμένων εις την βάσει των κειμένων νόμων ελευθέραν άσκησιν του επαγγέλματος αυτών εν Ελλάδι, επί μηνιαία αντιμισθία δραχ. 8.000 εις έκαστον. β)Δύο εργοδηγών επί μηνιαία αντιμισθία δι’ έκαστον δραχ. 4.500. 2.Η χρονική διάρκεια της συμβάσεως του κατά το ανωτέρω εδάφιον προσληφθησομένου προσωπικού, τα καθήκοντα και δικαιώματα αυτού, η άσκησις πειθαρχικής εξουσίας, τα της ανανεώσεως ή μη της συμβάσεως ως και πάσα άλλη συναφής λεπτομέρεια κανονισθήσονται δι’ αποφάσεως του Υπουργού των Οικονομικών. 45 26.Ε.α.17α Διοίκηση Δημοσίων Κτημάτων –Κτηματική Εταιρία Δημοσίου Άρθρ.4.-1.Προς ενίσχυσιν του προσωπικού του Δικαστικού Γραφείου Δ.Ν.Υ. Θεσ/νίκης επιτρέπεται η δι’ αποφάσεως του Υπουργού των Οικονομικών πρόσληψις μέχρι τριών δικηγόρων του Δημοσίου επί χρονικόν διάστημα μέχρις ενός έτους και αντιμισθία οριζομένη δια της αυτής αποφάσεως μέχρι δραχμών πέντε χιλιάδων μηνιαίως. Εις τους ούτω προσλαμβανομένους επιτρέπεται να δικηγορώσι και επί ιδιωτικών υποθέσεων, ουχί όμως κατ’ αντιδικίαν του Δημοσίου, ως προς τας παραστάσεις του οποίου εφαρμόζονται τα εν άρθρ. 12 παρ. 1 και 27 του Α.Ν. 2374/1940. 2.Αι διατάξεις της προηγουμένης παραγράφου δύνανται να επεκταθώσι δια Δ/τος και επί των λοιπών Δικαστικών Γραφείων της Δ.Ν.Υ. Άρθρ.5.-(Προέβλεπε την κατάργησιν του εν Θεσ/νίκη Γραφείου διαχειρίσεως ανταλλαξίμων μουσουλμανικών κτημάτων και υπαγωγήν των αντικειμένων αρμοδιότητος αυτού εις το Κτηματικόν Γραφείον Θεσ/νίκης. Η διάταξις αύτη κατηργήθη δια του άρθρου 6 Α.Ν. 1042/1946). Άρθρ.6.-1.(Αναφέρεται εις τας μισθώσεις υπέρ των αρχών κατοχής). 2.Η απ’ ευθείας μίσθωσις η προβλεπομένη υπό της υπ’ αριθμόν 1 περιπτώσεως της παρ. 2 του άρθρ. 10 του από 19 Νοεμ. 1932 Δ/τος «περί στεγάσεως Δημοσίων Υπηρεσιών», δύναται να συναφθή δια χρονικόν διάστημα μέχρι δύο ετών, προκειμένου περί μισθώσεως οικήματος δια στέγασιν τελωνειακών υπηρεσιών. 3.Επιτρέπεται όπως δι’ αποφάσεως του Υπουργού των Οικονομικών δημοσιευομένης εν τη Εφημερίδι της Κυβερνήσεως, μεταβάλληται η σύνθεσις και η αρμοδιότης των Τμημάτων και Γραφείων της Δ/σεως Δημοσίων Κτημάτων. 4.Ο αριθμός των μελών του δια του από 19/20 Νοεμ. 1935 Α. Νόμου «περί συστάσεως Υπηρεσίας εποπτείας και συντηρήσεως κτιρίου Παλαιών Ανακτόρων κλπ» συσταθέντος συνεργείου, η παρεχομένη αποζημίωσις και η χρονική διάρκεια τούτου ορίζεται εφεξής δι’ αποφάσεως του Υπουργού των Οικονομικών. Άρθρ.7.-Η ισχύς του παρόντος Ν.Δ/τος άρχεται από της δημοσιεύσεώς του δια της Εφημερίδος της Κυβερνήσεως.